สวัสดีค่ะ รบกวนสอบถามคุณค่ะดิฉันมีเพศสัมพันธ์ครั้งล่าสุดเมื่อวันที่ 16 เมษายน และเป็นช่วงที่ทานยาเลื่อนประจำเดือนอยู่ด้วย และหลังจากหยุดทานยาเลื่อนประจำเดือนไปได้3วัน (คือวันที่22เมษายน) ก็มีเลือดประจำเดือนออกมาเป็นเวลา5วัน และตอนนี้ก็ถึงรอบเดือนของเดือนพฤษภาคม ที่ถึงเวลาควรจะมาได้แล้ว แต่ประจำเดือนยังไม่มาเลยค่ะ ลองตรวจด้วยที่ตรวจปัสสาวะเมื่อเช้านี้ ก็ขึ้นขีดเดียว จากเหตุการณ์ที่เล่ามา มีความเสี่ยงที่จะตั้งครรภ์ได้หรือไม่คะ และถ้าหากไม่ได้ตั้งครรภ์ ควรทำอย่างไรกับประจำเดือนที่ยังไม่มาคะรบกวนคุณแนะนำด้วยค่ะ
สวัสดีค่ะ หากหลังจากที่หยุดทานยาเลื่อนประจำเดือนไป 3 วัน ได้มีประจำเดือนมานาน 5 วัน ก็ถือว่าปกติดี และแสดงว่าไม่ได้มีการตั้งครรภ์เกิดขึ้นค่ะ และหลังจากที่มีประจำเดือนมา หากไม่ได้มีเพศสัมพันธ์อีก ก็จะไม่ได้มีการตั้งครรภ์เกิดขึ้น นอกจากนี้ หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มาจึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ